**Զարուհի Վալերիանի Բաթոյան** (սեպտեմբերի 29, 1979(1979-09-29), Երևան, Հայկական ԽՍՀ, ԽՍՀՄ), հայ հասարակական և պետական գործիչ, Հայաստանի Հանրապետության աշխատանքի և սոցիալական հարցերի նախարար (2019-2020)։ ՀՀ ԱԺ 8-րդ գումարման պատգամավոր, «Քաղաքացիական պայմանագիր» խմբակցության անդամ, Աշխատանքի և սոցիալական հարցերի մշտական հանձնաժողովի անդամ։

Կենսագրություն
--------------

Զարուհի Բաթոյանը ծնվել է 1979 թվականին Երևանում։ Սովորել է Երևանի թիվ 44 միջնակարգ դպրոցում (տնային կրթություն)։ 2008 թվականին ավարտել է Երևանի պետական համալսարանի ժուռնալիստիկայի ֆակուլտետը։ 2008-2009 թվականներին սովորել է «Երիտասարդ առաջնորդների դպրոցում»։ «Mobility International USA (MIUSA)» կազմակերպության «Կանանց առաջնորդության և հաշմանդամության ինստիտուտի (WILD)» շրջանավարտ է (2012, Օրեգոն, ԱՄՆ)։
1999-2014 թվականներին եղել է «Արևածաղիկ» մանկապատանեկան ամսաթերթի գլխավոր խմբագիր։ 2007 թվականից եղել է «Հույսի կամուրջ» հասարակական կազմակերպության հաշմանդամություն ունեցող անձանց շահերի պաշտպանության պատասխանատու։ 2012 թվականից եղել է հաշմանդամություն ունեցող անձանց զբաղվածությանն աջակցող «Զարտպրինտ» ՍՊԸ տնօրեն։ 2013-2017 թվականներին համակարգել է «Հաշմանդամություն ունեցող անձանց շահերի պաշտպանության ազգային դաշինք» իրավաբանական անձանց միությունը։ 2014 թվականից *«Disability Info»* տեղեկատվական հասարակական կազմակերպության հիմնադիր նախագահն է։

Որպես հաշմանդամություն ունեցող անձանց իրավունքների հարցերով փորձագետ՝ աշխատել է ՄԱԿ-ի զարգացման ծրագրի, «Հայկական կարիտասի», «Առաքելություն Արևելք» դանիական մարդասիրական կազմակերպության հայաստանյան մասնաճյուղի, ՕՔՍՖԱՄ բրիտանական կազմակերպության հայաստանյան մասնաճյուղի և այլ կազմակերպությունների հետ։

### Քաղաքական գործունեություն

2016 թվականի հոկտեմբերի 30-ին ընտրվել է «Քաղաքացիական պայմանագիր» կուսակցության վարչության անդամ։ 2017 թվականին «ԵԼՔ» խմբակցության ցուցակով ընտրվել է Երևանի ավագանու անդամ։ 
2018 թվականի հունիսի 11-ին նշանակվել է ՀՀ աշխատանքի և սոցիալական հարցերի նախարարի տեղակալ։ ՀՀ Նախագահ Արմեն Սարգսյանի հրամանագրի համաձայն՝ 2019 թվականի հունվարի 19-ին նշանակվել է ՀՀ Աշխատանքի և սոցիալական հարցերի նախարարի պաշտոնում։ 2020 թվականի նոյեմբերի 20-ին ազատվել է պաշտոնից։ 2021 թվականի հունիսի 20-ին կայացած արտահերթ խորհրդարանական ընտրությունների արդյունքով ընտրվել է ՀՀ ԱԺ 8-րդ գումարման պատգամավոր «Քաղաքացիական պայմանագիր» կուսակցության ցուցակով։ ԱԺ աշխատանքի և սոցիալական հարցերի մշտական հանձնաժողովի անդամ է։

Պարգևներ
--------

2016 թվականին արժանացել է Համընդհանուր իրավունքների մրցանակին՝ «Ներառման խթանում» անվանակարգում, որը շնորհվել է ԵԱՀԿ-ի, ԱՄՆ դեսպանատան, ԵՄ պատվիրակության, Բրիտանական դեսպանատան, Եվրոպայի խորհրդի, ՄԱԿ-ի գրասենյակի կողմից։

Հետազոտություններ
-----------------

«Հաշմանդամության խնդիրը և զանգվածային լրատվության միջոցները» (2009 թվական) և «Վերարտադրողական առողջության ծառայությունների ներառականությունն ու հասանելիությունը հաշմանդամություն ունեցող կանանց համար Հայաստանում» հետազոտությունների (2014 թվական) հեղինակն է։

Երկեր
-----

* «Անմոռուկ» բանաստեղծական ժողովածուի հեղինակն է։
* «**Այսօրվա**, **վաղվա** և **մյուս օրերի համար**» բանաստեղծությունների ժողովածուի հեղինակն է։

Ծանոթագրություններ
------------------

1. ↑  "Զարուհի Բաթոյանը նշանակվեց աշխատանքի և սոցիալական հարցերի նախարար".
2. ↑  "Զարուհի Բաթոյան".
3. ↑  "yerevan.am | Պաշտոնական կայք | Խմբակցություններ". *www.yerevan.am*. Retrieved 2018 թ․ հունվարի 31.
4. ↑  "Վարչապետի որոշումներ - Հայաստանի Հանրապետության էլեկտրոնային կառավարում | e-gov". *www.e-gov.am* (in անգլերեն). Արխիվացված է the original 2019 թ․ փետրվարի 1-ին. Retrieved 2018 թ․ հունիսի 12. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  ՀՀ Աշխատանքի եւ սոցիալական հարցերի նախարար է նշանակվել Զարուհի Բաթոյանը
6. ↑  Զարուհի Բաթոյան(չաշխատող հղում)
7. ↑  Զարուհի Բաթոյան | Անմոռուկ

Արտաքին հղումներ
----------------

* Զարուհի Բաթոյան, Գրանիշ

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Երևանի ավագանու 3-րդ գումարում |
| --- |
|  |
| Ավագանու անդամներ | 

|  |  |
| --- | --- |
| ՀՀԿ | Տարոն Մարգարյան • Սմբատ Լպուտյան • Հովիկ Մուսայելյան • Աստղիկ Գևորգյան •  Արա Երնջակյան • Մարտին Վարդազարյան • Լևոն Իգիթյան • Աննա Ասատրյան • Երվանդ Երզնկյան • Միքայել Պողոսյան • Ենոք Ազարյան • Նաիրա Նահապետյան • Կամո Հովհաննիսյան • Գրիգոր Մինասյան • Հովհաննես Թոքմաջյան • Ռոզա Սիրունյան • Միքայել Դովլաթյան • Կամո Արեյան • Արամ Սուքիասյան • Նատալյա Լափաուրի • Վահե Նիկոյան • Դավիթ Օհանյան • Տիգրան Բարսեղյան • Լիլիթ Բեգլարյան • Սերգեյ Մկրտչյան • Արա Կետիկյան • Արտավազդ Սարգսյան • Աննա Մկրտչյան • Մանվել Ջավադյան • Հրայր Անտոնյան • Ալինա Քուշկյան • Դավիթ Գրիգորյան • Արա Սադոյան • Անուշ Հայրյան • Արմեն Ուլիխանյան • Վաղինակ Մկրտչյան • Արմեն Սարգսյան • Անուշ Նավասարդյան • Արտակ Հանիսյան • Արթուր Կիրակոսյան • Սանասար Բեգլարյան • Նարգիզ Զեյնալյան • Գրիգոր Գրիգորյան • Արմեն Երեմյան |
|  |
| Ելք | Արայիկ Հարությունյան • Դավիթ Խաժակյան • Անահիտ Բախշյան • Աշոտ Աթյան • Ալեն Սիմոնյան • Անի Խաչատրյան • Անի Սամսոնյան • Տիգրան Ավինյան • Սերգեյ Ղահրամանյան • Թեհմինա Վարդանյան • Էդուարդ Աղաջանյան • Հարություն Բաբայան • Տիգրան Տեր-Մարգարյան • Զարուհի Բաթոյան |
|  |
| Երկիր ծիրանի | Զարուհի Փոստանջյան • Մնացական Պարակշիև • Սոնա Աղեկյան • Հայկ Պետրոսյան • Մարինա Խաչատրյան |

 |
|  |
| Կապված | Երևանի ավագանու ընտրություններ 2017 |
|  |
| **Category Կատեգորիա** •**Portal Պորտալ** |

 |